**NARAVOSLOVJE 7. razred**

**DELO NA DALJAVO ( DOMA ), sreda, 15. 4. 2020**

Zgradba spolnih organov in oploditev

*Učenci spoznate, da pri spolnem razmnoževanju živali spolne celice nastajajo v posebnih spolnih organih in da je združitev ženske in moške spolne celice (oploditev) začetek razvoja novega osebka (zarodka)*

**Navodila za učence**

V učbeniku na str. 140, preberi vse o zgradbi spolnih organov , razvoj spolnih celic in oploditev. Na spletni strani eučbeniki si oglej video posnetek zunanja oploditev (losos) in notranja oploditev (pingvin) [https://eucbeniki.sio.si/nar7/2019/index3.html#](https://eucbeniki.sio.si/nar7/2019/index3.html)

V **zvezek** si zapiši naslov Zgradba spolnih organov in oploditev ter prepiši zapis v zvezek.

Delovni list sprintaj ali prepiši oz. preriši sliki nalogo v zvezek ter reši nalogo. Pomagaš si lahko z učbenikom str. 140.

***Razmisli in razišči***

* V čem se spolno razmnoževanje živali razlikuje od spolnega razmnoževanja rastlin.
* Nekatere vrste živali so dvospolniki. Katere so te živali?
* Katere vrste živali v svojem življenju zamenjajo spol.

(namig: <https://eucbeniki.sio.si/nar7/2019/index1.html> )

 riba papagajevka in riba klovn

   

*Zapis v zvezek, sreda, 15. 4. 2020*

**ZGRADBA SPOLNIH ORGANOV IN OPLODITEV**

Spolne celice nastajajo v spolnih organih. **Ženske spolne celice** (jajčeca) nastajajo v jajčnikih. **Moške spolne celice** (semenčice) nastajajo v modih. Večina živali se loči v samice in samce, ki se razlikujejo med seboj. Živali so lahko tudi **dvospolniki** – ima jajčnike in moda. Te živali so deževniki ali polži.

**Oploditev**

**Oploditev** je **združitev** jajčeca in semenčice. Poteka lahko v telesu samice **notranja oploditev** ali zunaj telesa **zunanja oploditev**.

**Notranja oploditev** se spolni celici združita v telesu samice. Značilna za vse kopenske in tudi nekatere vodne živali.

Pri **zunanji oploditvi** osebki svoje spolne celice izločijo v vodo, kjer se ob stiku združijo. Značilna je predvsem za vodne živali.

Delovni list

**ZGRADBA SPOLNIH ORGANOV**

1. Označi risbi spolnih organov psa (katera slika pripada samcu in katera samici). V preglednici pod sliko so napisani organi ženskih in moških spolovil. Označi, kateri organi pripadajo samcu in kateri samici, ter zapiši njihovo vlogo v razmnoževanju.



|  |  |  |
| --- | --- | --- |
| Organ  | Spol  | Vloga  |
| Jajcevod |  |  |
| Jajčnik |  |  |
| Maternica |  |  |
| Modo |  |  |
| Nožnica  |  |  |
| Penis |  |  |
| Prostata  |  |  |
| Semenovod  |  |  |